CELEX: C2005/171/40
Language: da
Date: 2005-07-09 00:00:00
Title: Sag T-151/05: Sag anlagt den 14. april 2005 af Nederlandse Vakbond Varkenshouders m.fl. mod Kommissionen for De Europæiske Fællesskaber

9.7.2005   
            
            
               DA
            
            
               Den Europæiske Unions Tidende
            
            
               C 171/24
            
         Sag anlagt den 14. april 2005 af Nederlandse Vakbond Varkenshouders m.fl. mod Kommissionen for De Europæiske Fællesskaber
   (Sag T-151/05)
   (2005/C 171/40)
   Processprog: nederlandsk
   Ved De Europæiske Fællesskabers Ret i Første Instans er der den 14. april 2005 anlagt sag mod Kommissionen for De Europæiske Fællesskaber af Nederlandse Vakbond Varkenshouders, Lunteren (Nederlandene), Marius Schep, Lopik (Nederlandene), og Nederlandse Bond van Handelaren in Vee, Haag (Nederlandene), ved advokat Johannes Kneppelhout og advokat Monique Charlotte van der Kaden.
   Sagsøgeren har nedlagt følgende påstande:
   
               —
            
            
               Sagen antages til realitetsbehandling, og der gives sagsøgeren medhold i påstanden om annullation.
            
         
               —
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne har nedlagt påstand om annullation af Kommissionens beslutning af 21. december 2004, hvorved en fusion erklæres for forenelig med fællesmarkedet (sag nr. IV/M.3605 — SOVION/HMG).
   Sagsøgerne har anført, at Kommissionen har tilsidesat artikel 2, 6 og 8 i Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser (1) (»EF-fusionsforordningen«). Ifølge sagsøgerne har Kommissionen med urette besluttet, at den påtænkte fusion ikke giver anledning til problemer for konkurrencen på markedet for køb af levende svin og søer til slagtning, og at der ikke opstår en dominerende stilling på det relevante marked. Sagsøgerne har herved anført, at Kommissionen i nogle betragtninger til den anfægtede beslutning har anvendt en urigtig afgrænsning af det relevante produktmarked ved, at det inddrager markedet for søer i markedet for svin. Endvidere har Kommissionen ifølge sagsøgerne afgrænset det geografiske marked urigtigt.
   Sagsøgerne har ligeledes påberåbt sig en tilsidesættelse af begrundelsesprincippet og princippet om god forvaltningsskik. Ifølge sagsøgerne har Kommissionen givet sagsøgerne utilstrækkelig lejlighed til at forklare deres opfattelse og ladet de af dem forelagte oplysninger ude af betragtning.
   
      (1)  EFT L 24, s. 1.